સામગ્રી: આ પૂર્વ સરકારી કર્મચારી કહે છે કે એક વરિષ્ઠ મંત્રીએ તેમના પર સેક્સ માટે દબાણ કર્યું.

અધિકારીઓ આ આક્ષેપને નકારે છે પરંતુ બીબીસીએ કરેલી તપાસમાં અમુક મહિલાઓ સાથે વાત કરવામાં આવી જેઓ સતામણીની પરંપરા વિશે વાત કરે છે.

ધુળીયા પહાડો વચ્ચે આવેલા કાબુલના એક ઘરમાં હું સરકારના એક પૂર્વ કર્મચારીને મળી. તેઓ ઇચ્છે છે કે દુનિયા તેમની કહાણી જાણે પરંતુ તેઓ પોતાનું નામ જાહેર કરવા તૈયાર નથી કારણ કે, તેમના જીવને જોખમ હોવાનું તેઓ માને છે.

તેઓ કહે છે, તેમના પૂર્વ બૉસ, સરકારના એક વરિષ્ઠ મંત્રીએ વારંવાર તેમનું શોષણ કર્યું અને એક વખત જ્યારે તેઓ એ મંત્રીની ઑફિસ ગયા ત્યારે તેમણે આ મહિલાનું શારીરિક શોષણ કરવાની કોશિશ કરી. 

"તેમણે સીધી જ મારી પાસે ગેરવ્યાજબી માંગણી કરી. મેં તેમને કહ્યું, મારી પાસે લાયકાત અને અનુભવ છે. મેં ક્યારેય વિચાર્યું પણ નહોતું કે તમે મારી સાથે આવી વાત કરશો."

"હું ઊભી થઈ અને ચાલવા લાગી. તેમણે મારો હાથ પકડી લીધો અને તેમની ઑફિસની પાછળની રૂમમાં મને હાથ ખેંચીને લઈ જવા લાગ્યા. તેઓ મને રૂમ તરફ ધકેલવા લાગ્યા અને મને કહ્યું, "થોડી જ વાર લાગશે, ચિંતા ન કરો, મારી સાથે ચાલો.""

"મેં તેમને છાતી પર ધક્કો માર્યો અને કહ્યું, બસ. મને બૂમો પાડવા મજબૂર ન કરો. બસ એ અમારી છેલ્લી મુલાકાત હતી. હું બહુ જ ગુસ્સામાં અને વ્યથિત હતી."

શું તેમણે આ ઘટનાની ફરિયાદ નોંધાવી?

"ના, મેં મારી નોકરી છોડી દીધી. મને સરકાર પર વિશ્વાસ નથી. તમે પોલીસ કે કોર્ટમાં જશો તો તમને ખ્યાલ આવશે કે એ લોકો કેટલાં ભ્રષ્ટ છે. તમારી પાસે ફરિયાદ કરવા માટેનું કોઈ સુરક્ષિત સ્થળ નથી. જો તમે બોલશો તો બધાં એક સ્ત્રીને જ જવાબદાર માનશે."

એક પૂર્વ સરકારી કર્મચારી કહે છે કે મને અન્ય બે મહિલાઓએ પણ કહ્યું હતું કે એ જ મંત્રીએ તેમના પર બળાત્કાર ગુજાર્યો હતો. જોકે, બીબીસી પોતાની તપાસમાં આ નિવેદન અંગે કોઈ ખાતરી કરી શક્યું નથી.

"તેઓ બહાદુરીથી અને કોઈ ડર વિના આ કામ કરી રહ્યા છે કારણ કે સરકારમાં તેઓ એક વગદાર વ્યક્તિ છે."

અફઘાનિસ્તાન મહિલાઓ માટે સતત સૌથી ખરાબ દેશ ગણાતો રહ્યો છે. 2018નો યૂએનનો એક અહેવાલ વિગતે જણાવે છે કે, કઈ રીતે જાતીય ગુનાઓ અને હિંસાનો ભોગ બનેલી સ્ત્રીઓને પોતાની ફરિયાદો પાછી ખેંચવા માટે દબાણ કરવામાં આવે છે. ઘણા કેસમાં તેમની વિરુદ્ધ થયેલા ગુનામાં તેમને જ જવાબદાર ગણવામાં આવે છે.

આ માહોલમાં એક પહોંચ ધરાવતી વ્યક્તિ દ્વારા થયેલી જાતીય ગેરવર્તણૂંકની વાત જાહેર કરવી એ સરળ...\nઅગાઉની સામગ્રીનો સારાંશ નીચે મુજબ કરી શકાય છે:
અફઘાનિસ્તાનમાં વહિવટી તંત્રમાં ઉચ્ચ હોદ્દા પર રહેલા અધિકારીઓ વિરુદ્ધ જાતીય સતામણીના આરોપથી હોબાળો મચી ગયો છે.